Na osnovu Odluke o raspisivanju Javnog poziva Ministarstva za socijalnu politiku, zdravstvo, raseljena lica i izbjeglice Bosansko – podrinjskog kantona Goražde, broj: 08-33-39-3/20 od 31.03.2020.godine, a u skladu sa Odlukom o utvrđivanju prava na zdravstveno osiguranje lica koja nisu osigurana po drugom osnovu u Bosansko - podrinjskom kantonu Goražde za 2020.godinu, broj: 01-33-141/20 od 25. februara 2020. godine („Službene novine BPK Goražde“, broj: 3/20), Ministarstvo za socijalnu, politiku, zdravstvo, raseljena lica i izbjeglice BPK Goražde, raspisuje:

**JAVNI POZIV**

**I**

Predmet Javnog poziva je prikupljanje podataka o licima koja u prethodne tri godine imaju prebivalište u Bosansko - podrinjskom kantonu Goražde koja nisu zdravstveno osigurana ili to pravo ne mogu ostvariti po drugom osnovu, kako bi ista na osnovu Odluke o utvrđivanju prava na zdravstveno osiguranje lica koja nisu osigurana po drugom osnovu u Bosansko – podrinjskom kantonu Goražde za 2020. godinu, broj: 01-33-141/20 od 25. februara 2020.godine („Službene novine BPK Goražde“, broj: 3/20), mogli ostvariti predmetno pravo.

**II**

Prijavu na Javni poziv mogu podnijeti sva lica koja u prethodne tri godine imaju prebivalište na području Bosansko - podrinjskog kantona Goražde koja nisu zdravstveno osigurana, odnosno to pravo ne mogu ostvariti ni po jednom drugom osnovu, i istu će podnijeti na obrascu koji je sastavni dio ovog Javnog poziva.

Uz prijavu potrebno je dostaviti uvjerenje o mjestu prebivališta (CIPS), uvjerenje o kretanju (MUP), te ovjerenu izjavu aplikanta da nije zdravstveno osiguran ni po jednom osnovu, odnosno da predmetno pravo ne može ostvariti ni po jednom drugom zakonom definisanom osnovu.

**III**

Prijava koja se može dobiti kod portira na prijavnici kantona ili u prostorijama Ministarstva, predaje se (popunjen obrazac) Ministarstvu za socijalnu politiku, zdravstvo, raseljena lica i izbjeglice Bosansko – podrinjskog kantona Goražde na dalje postupanje.

Pored navedenog, obrazac se može preuzeti i na web stranici Vlade BPK Goražde: [www.bpkg.gov.ba](http://www.bpkg.gov.ba) .

**IV**

Krajnji rok za prijavu po ovom Javnom pozivu je 30.04.2020.godine.

**Ministarstvo za socijalnu politiku, zdravstvo M I N I S T A R**

**raseljena lica i izbjeglice BPK Goražde**

 Eniz Halilović

Broj: 08-33-39-4/20

Goražde, 31.03.2020.godine